《京口僧院》
宋代·释尚能

渺漠人烟外，禅居静趣多。
山遥天接树，江阔日生波。
鸣橹时邻响，征车旧绝过。
清风数声磬，应不入渔歌。

作者简介：释尚能，浙右诗僧（《宋朝事实类苑》卷三七引《杨文公谈苑》）。真宗天禧年间为东京左街讲经文章，应制同注御，赐紫（《四明尊者教行录》卷六）。曾以诗谒杨亿，与简长、孙仅等有交谊。今录诗八首。